《建炎丞相成国吕忠穆公退老堂 其二》
宋代·陈公辅

平昔勋名绝辈流，正闲赢得去寻幽。春风陌上飞千骑，晓日林寻映九斿。

闽岭何妨传雅咏，龙庭行即告嘉猷。愿将屡秉钧衡手，留作他年几杖游。

作者简介：（1077—1142）宋台州临海人，字国佐。徽宗政和三年上舍及第。调平江府教授。钦宗靖康初，擢右司谏，言蔡京、朱勔罪，斥监合州税。高宗时，官至礼部侍郎。居官论事剀切，疾恶如仇。晚居乡里，著书自娱。有文集、奏议。